Er-mêz doh ar yourtenn e hwerze an avel hag a huche, eñ a foete an erh  àr ar feltrenn stennet. Ged e drouz e teue bouehou niveruz gand  huchalou, hirvoudou ha choarzou. Santa ren mad pegen êz e oa poueza  àr faltazi ar rummadou baleour-bro gand miraklou, rag an anienn a ree  dija he miraklou àr-dro dehe. Soñj a ren dres kemend-ze pa zaùas e  benn Touchegoun Lama, a ma sellas mad em daoulagad, hag a lavaras